Järgnev saade on valminud tänu J.Meyeri teenistuse toetajatele.
IGAPÄEVAELU RÕÕMUD
Tahan alustada Piibli kirjakohaga Johannese 17:15
Jeesus palub siin Isa poole, öeldes:
"Ma ei palu, et sa võtaksid nad ära maailmast..."
Ta palub siin siis meie eest.
"...vaid et sa hoiaksid neid kurja eest."
Nii et Jumal tahab, et me oleks küll maailmas,
kuid samas kaitstud kurja eest, mis selles maailmas valitseb.
"Nemad ei ole maailmast..." ehk siis ilmalikud.
Ütle palun koos minuga: "Ma ei ole ilmalik."
"Nemad ei ole maailmast, nii nagu minagi ei ole maailmast.
Pühitse ja puhasta neid ning eralda nad iseendale,
muutes nad pühaks oma sõna läbi. Sest sinu sõna on tõde!"
Rääkisime eile õhtul,
et kui me Kristuse vastu võtame, tehakse meid pühaks.
Kuid see pühadus peab meis alles kuju võtma,
et inimesed meie ümber võiks näha, milline Jumal on.
See kõik käib aga Tema tõe läbi;
selle läbi, et me tunneme Jumala Sõna tõde.
Mulle meeldib salm 18:
"Nii nagu sina läkitasid minu maailma, läkitan ka mina nemad maailma."
Kuidas Isa saatis Jeesuse?
Miks Ta üldse saatis Jeesuse?
Jeesus ütles, et kui oleme näinud Teda,
oleme näinud ka Isa.
Usun, et inimesed, kes on meie ümber teatud aja,
peaksid hakkama mõistma - ilma, et me neile seda ütleks,
et me oleme erinevad ja me eludel on üks hea maik,
mis muudab kõik paremaks.
Ja et me toome ka mingil moel valgust pimedusse.
Me toome rahu sinna, kus on rahutus ja rõõmu sinna, kus valitseb kurbus.
Me tõstame üles ja julgustame, mitte ei kisu alla ega hävita.
Me oleme tänulikud inimesed, kes ei vingu millegi pärast 24/7.
Me oleme erinevad.
Kõik need erinevad paigad, kus ma käin,
ma kohtan seal teatud inimesi,
kelle osas ma tean küsimatagi, et nad on usklikud.
See peaks olema aimatav
ja inimesed me ümber peaks tajuma seda ka meie puhul,
ilma nägemata risti me kaelas või kristlikku kleepsu me pamperil.
Nad peaks tundma meid ära tuginedes meie käitumisele.
Aamen?
Matteuse 5:13
"Teie olete maa sool.
Aga kui sool läheb läägeks,
millega saab siis teha seda soolaseks?
Ei see kõlba enam millekski muuks kui visata inimeste jalgade tallata."
See on ikka väga otsekohene ja tõsine salm.
Siin on öeldud, et meie oleme maailma maitse.
Mulle meeldib öelda pigem maitse, kui et sool.
Me kõik teame, et kui mõni toit on maitsetu,
haarame me esimese asjana soolatoosi järele.
Sest kõik, mis on mage ja maitsetu, ei ole ka maitsev.
Nii et see on päris huvitav mõte, et meie oleme selle maa sool.
Selle maa maitse.
Kui aga sool kaotab oma maitse, siis mis kasu sellest on?
Oletame, et sul on kausitäis täiesti maitsetut suppi,
nii et sa sirutud soolatoosi järele, et seda maitsestada,
kuid peale maitsestamist on supp endiselt maitsetu.
Kui sool on olnud toosis nii kaua, et on juba kaotanud oma maitse,
siis pole sellest ka mingit kasu.
Matteuse 5:14-16
"Teie olete maailma valgus." Oh armas aeg!
"Ei saa jääda märkamatuks linn, mis on mäe otsas.
Ega süüdata ka lampi ja panda vaka alla, vaid lambijalale,
nii et selle valgus paistab kõigile majasolijatele.
Nõnda paistku teiegi valgus inimestele,
et nad teie häid tegusid nähes ülistaksid teie Isa, kes on taevas."
Me ei tee head selleks, et paista silma inimeste ees.
See ei saaks olla me motiiv.
Meie motiiv heategudeks peaks olema see,
et tuua au Jumalale
ning aidata inimestel teada saada, kui imeline Ta on.
Aidata neil uskuda, et nende jaoks on lootust
ja võimalus elada paremat elu, kui see, mis neil on praegu.
Et keegi näitaks neile paremat elu, kui see, mis neil on praegu.
Sellistel teemadel rääkides mõtlen sageli sellele,
kuidas ma Dave'ga abiellusin.
Ma olin 23-aastane, kui me abiellusime
ja ma olen üdini aus, kui ütlen, et ma ei mäleta päevagi,
mil oleksin olnud selles eas õnnelik.
Ma polnud kunagi õnnelik.
Ma isegi ei teadnud, mis tunne see võiks olla.
Ma polnud iialgi kogenud rahu
ega teadnud, mis tunne see võiks olla.
See oli täiesti võõras mu jaoks.
Tead sa, et ilmas elab inimesi, kel' pole õrna aimugi rahust.
Neil pole aimugi, mis tunne on kogeda rahu.
Nad ei tea, mis asi on rõõm.
Nii et nad püüavad asendada rõõmu mingit sorti lõbuga,
müües sageli oma hinge selle lõbu eest.
Nii et nad vajavad meid.
Kui Dave minuga abiellus, polnud tal aimugi,
kui palju probleeme mul on.
Kuid ta oli palunud, et Jumal kingiks talle naise
ja ta palve oli olnud, et see oleks keegi, kes vajab abi.
Sa võid muidugi ka sellist palvet paluda, kui tahad, aga...
Huvitav, kui paljud need, kes igatsevad täna abielluda,
julgeks paluda taolist palvet?
"Oo ei! Me tahame "Härra Täiuslikku"!
Ikka Vaimuga täidetud ja Jumalale hästi ligi;
valmis jumalariigi tööks ja peaks me perele.
Nii pikka ja hea töökohaga..."
Dave aga palus, et Jumal annaks talle kellegi,
kes vajab abi.
Mul pole aimugi, mis ilma ime pärast ta nii palus,
aga usun, et see palve oli Pühast Vaimust juhitud.
Dave oli tugev ja Jumala Vaimuga täidetud kristlane.
Armastas Jumalat kogu südamest ja omas väga lähedast suhet Temaga.
Ja siis olin mina...
Võtsin Jeesuse oma ellu vastu juba 9-aastasena,
nii et kogesin vaimset uuestisündi juba lapsena.
Kuid samas olin kuritarvitatud ja isa ei lubanud meil ka kirikus käia.
Vahel harva ta küll lubas mul minna koos üle tee naabritega,
kuid sedagi vaid põhjusel,
et minust pühapäeva hommikul lahti saada
ja vaid emaga kahekesi kodus olla.
Ta oli täiega õel.
Nii et kuigi ma sain 9-aastaselt kristlaseks,
ei saanud ma mingit õpetust ega koolitust.
Nii et kui Dave tuli mu ellu, siis mitte vaid kui abikaasana,
aga ka kui eeskujuna.
Nii et kõigil me abielu algaastatel,
mil mina olin omadega täiega sassis ja näitasin oma tujusid,
oli Dave vana rahu ise.
Lihtsalt suhtumisega:
"Ma armastan sind, kui sa vaid lased mul seda teha.
Ja kui ka ei lase, armastan ma sind ikkagi,
lubamata sul samas takistada mind tundma elust rõõmu."
Tahan, et võtaksite seda öeldut väga tõsiselt,
sest osad teist peavad tegelema uskmatutega
ja seda ka abieluliidu kaudu,
mistõttu paljud teist ei tea, kuidas neile tunnistada.
See ei aita kohe kindlasti, kui neile koguaeg Piibliga lajatate.
Eeldavasti pole abi sellestki,
kui nende juuresolekul minu koosolekute salvestisi mängite.
Te võite võtta mõne mu raamatu ja joonida sealt midagi alla,
jättes selle siis avatult lauale ja lootes, et nad seda näevad.
Võib-olla osadest neist asjadest on veidi kasu.
Te võite ju paluda neil tulla endaga kirikusse kaasa
või teha seda või toda.
Kuid isegi, kui nad ei võta vedu,
peab teie "uks" olema neile pärani valla,
sest Jumal ootab teilt, et oleksite jätkuvalt...
Öelge koos minuga: jätkuvalt.
Et te oleks neile jätkuvalt eeskujuks,
elades rahulikult, rõõmsalt ja rõõsalt oma kristlikku elu edasi.
Mitte olles pidevalt religioossed ja muudkui jutlustades neile;
mitte näidates oma kehakeelega, et nende käitumine on teile vastik.
Ma lihtsalt ei saanud aru, kuidas Dave sai nii rahulik olla!
Selline tunne oli, et: "Anna mulle üks tou juba ära!"
Kuid üks parimaid asju, mida Dave tegi, oli see,
et ta ei lasknud mul teda õnnetuks muuta.
Te vist ei kuulnud, mida ma ütlesin?
Ta ei lasknud mul teda õnnetuks muuta.
Ja kui selline on ka sinu suhtumine,
siis ei inimesed ega ka Saatan tea, mida sinuga peale hakata.
Sest kui nad annavad oma parima, et sind õnnetuks teha,
aga sina jääd hoopis rahulikuks ja annad andeks, siis...
Usun, et see on õpetus, millest peaks palju enam rääkima.
Sest kui keegi on sulle haiget teinud,
siis parim, mida selles olukorras teha saad,
on olla jätkuvalt see, kes sa oled.
Ära lase inimestel muuta end, vaid jää ikka selleks, kes sa oled,
nii et sinu järjepidev eeskuju saab hoopis muutma neid.
Ma polnud elu sees näinud midagi järjepidevat,
kuid Dave oli järjepidev.
Ma ei teadnud rahust midagi, kuid Dave oli rahulik,
mispeale otsustasin lõpuks, et ma tahan ka sellest osa saada.
Olin kogu selle aja olnud kristlane ja käinud Dave'ga koos kirikus,
kuid kuna Jumala vägi ei toiminud mu elus nii,
nagu oleks pidanud,
ei teadnud ma ka, kuidas oma probleemidest võitu saada
Seetõttu oli ka Dave'i eeskuju mu jaoks äärmiselt oluline.
Piibel isegi räägib sellest,
et kui oled naine, kes on abielus uskmatu mehega,
võib su mees su jumalakartliku elu peale
päästetud saada.
Ära küll jutlusta talle koguaeg ja ära nääguta,
vaid lihtsalt ela oma jumalakartlikku elu.
Te olete nüüd selle peale kohe ütlemata rõõmsad.
Vaatame kiirelt kahte kirjakohta, mille juurde tuleme hiljem veel tagasi.
Tahan rääkida täna südametunnistuse häälest,
sest kuidas muidu saaks me minna välja maailma
ja olla eeskujuks inimestele,
kui Püha Vaim ei töötaks me eludes
ega annaks meile koheselt märku, kui Jumal millegagi rahul pole.
Me küll teame Jumala Sõna,
kuid kui väga ma seda ka ei teaks, ma olen endiselt võimeline vihastama.
Seega, kui olen kusagil avalikus kohas
ja keegi on minu vastu ebaviisakas,
läheb mul esimese asjana ikka hari punaseks.
Kuid siis kogen oma südametunnistuse kaudu,
et tegelikult ei tohiks nii olla.
Et see pole õige.
Tuleb maha rahuneda ja käituda korrektselt.
Me peame õppima kuuletuma oma südametunnistusele.
Ehk teisisõnu - kuuletuma Pühale Vaimule
ja Tema juhtimisele.
Püha Vaim on see, kes valgustab me südametunnistust
ja annab meile teada, kui teeme midagi õigesti või valesti.
Me peame õppima järgima rahu igal ajal.
Kui sul pole rahu selles osas, mida teed või kuidas käitud,
siis ära lihtsalt tee seda!
Ma ütlen seda veelkord:
Kui sul pole rahu selles osas, mida teed või kuidas käitud...
Ja see puudutab praegu sind! Ära muretse teiste tegemiste pärast!
Kui sul pole rahu selles osas, mida sina teed.
Sa ei pea teiste tegude üle kohut mõistma,
vaid kandma hoolt selle eest, et su enda rahu säiliks igal ajal.
Rääkisime eelmine kord pühadusest
ja ma tahan näidata teile,
et rahu ongi tegelikult see, mis viib pühaduseni.
Seni kaua, kuni meie püsime rahulikuna,
anname me ka võimaluse sellele pühadusele,
mille Jumal on me sisse pannud, tulla esile.
Nii et vaatame ka mõningaid piiblikohti selle kohta.
Apostlite teod 23:1
"Paulus vaatas aga ainiti Suurkohtu poole ja ütles:
Mehed-vennad,
mina olen Jumala ees elanud tänini igati puhta südametunnistusega.”"
Mulle nii meeldib see! Kui võimas!
Inimesed süüdistavad ja peedistavad sind,
aga sina saad täie kindlusega öelda:
"Mu südametunnistus on puhas Jumala ees.
Mu südametunnistus on puhas,
nii et mõistke mind hukka, kritiseerige või süüdistage mind,
aga kui mu südametunnistus on puhas Jumala ees,
on mul midagi, mida mitte keegi ei saa minult võtta!"
Apostlite teod 24:16 on kirjakoht, mis mulle meeldib.
"Just selle pärast püüan ma alati distsiplineerida end..."
See ei sünni lihtsalt niisama -
sa pead distsiplineerima end selles vallas ja praktiseerima seda.
"Püüan distsiplineerida end,
suretades oma maist ihu lihalikke himusid ja maiseid ihasid,
et omada puhast, vankumatut ja laitmatut südametunnistust,
mis väldib eksimist nii Jumala kui inimeste ees."
Mulle nii meeldib see kirjakoht!
Ehk Paulus ütleb siin,
et niipea, kui ta kogeb, et ta on eksinud Jumala vastu,
paneb ta oma asjad korda,
sest ta tahab omada puhast südametunnistust.
Kui ma kogen, et olen eksinud mõne inimese vastu;
kui olen riivanud kellegi tundeid või nendega halvasti ümber käinud;
rääkinud kellegagi viisil nagu poleks pidanud rääkima;
kui ma polnud olemas kellegi jaoks, kuigi oleksin pidanud;
kui olen valmistanud pettumust ja pole pidanud oma sõna;
kui olen kedagi alt vedanud või olnud ebaviisakas...
Siis ma ei lahvata lihtsalt, öeldes: "Mul on kiire!"
"Mul oli täna raske päev!"
Ei, vaid sa lähed ja sead need asjad korda.
Kuidas?
Minnes koju, vabandades ja öeldes:
"Ma poleks tohtinud käituda nii. Anna palun andeks!"
Ei mingit enda välja vabandamist. Ei mingeid vabandusi!
Lihtsalt: "Ma poleks tohtinud käituda nii. Anna palun andeks!"
On lausa hämmastav,
mida vaid need paar sõna suudavad korda saata,
et taastada su hingerahu.
Ja isegi kui teine ei taha andestada ja hakkab tüli norima,
on sinu südametunnistus siiski puhas,
sest tegid seda, mida Jumal sinult ootas.
Sa ei saa vastutada selle eest, et teised sõlmiks rahu sinuga,
kuid sa vastutad selle eest, et sina sõlmid rahu nendega.
Südametunnistuse ülesanne on korrigeerida ja manitseda meid,
tekitades meis ebamugavustunde,
kui teeme midagi, mis pole meelepärane Jumalale.
Mulle nii meeldib see - see ebamugavustunne.
Ehk siis teisisõnu -
sa ei kuule mingit häält kisendamas sulle: "Eiiiiiiiiiiiiii!"
Sa lihtsalt koged teatud ebamugavustunnet.
See on ka põhjus,
miks peame õppima olema tundlikud Pühale Vaimule.
Olen ääretult kurb kõigi aastate pärast,
kus kohtlesin inimesi halvasti ilma ise sellest aru saamatagi.
Enam ma seda ei suuda.
Sest mida lähedasem on su suhe Jumalaga,
mida enam sa tunned Tema Sõna,
seda enam saab see valguseks su elus,
paljastades igasuguse pimeduse.
Palusin isegi täna hommikul:
"Jumal, kui minus on mingitki pimedust,
lase oma valgusel paista selle peale!
Sest ma ei taha, et Sa laseks mul teha rumalaid asju,
ilma, et ma sellest ise arugi saaksin."
Me peame paluma iseeneste pärast.
Mitte vaid asjade pärast, mida koguaeg tahame,
vaid ka selle pärast, et Jumal teeks oma tööd me sees.
Et Ta muudaks meid
ja tooks esile asju, mis vajavad muutmist.
Lihtsalt palu: "Jumal, tahan olla see, kes Sina tahad, et ma oleks."
Sa ehk oled alustanud oma teekonda Temaga,
kuid sul on palju probleeme
ja sa oled palunud, et Ta lahendaks need,
täites kõik su vajadused.
Me kõik oleme alustanud nii.
Kuid ma ei saa lubada sul lõpetada samal moel.
Kui ma olen su õpetaja,
siis ma ei saa lubda sul lõpetada samal moel.
Pean ütlema sulle, et aeg on asju muuta ja öelda:
"Hea küll, Jumal.
Ma ei muretse enam sellepärast, mida keegi teine teeb,
ega sellepärast, et saada kõike, mida tahan.
Tahan eelkõige seda, et meie vahel oleks kõik korras."
Tahan kasvada.
Tahan olla kõik see, kelleks Sa oled mind loonud.
Ma ütlen isegi Jumalale: "Tiri mind kasvõi altarile, kui tarvis,
aga ära lase mul kaugeneda Sinust.
Saada minus korda kõik see, mida oled eales plaaninud.
Mulle küll meeldiks, kui see käiks lihtsalt,
aga kui ka mitte, ära lase mul plehku panna!"
See on nii kerge panna plehku.
Nii kerge on ära joosta, kui olukorrad lähevad kitsaks.
Me teeme seda nii mitmetel eriviisidel.
Üks sõnaraamatutest ütleb,
et südametunnistus tähendab teadmist.
Tegutsemise põhjal tekkivat tunnetust, mis tuleb läbi teadvuse.
Võime, mille kaudu tunda ära Jumala tahet.
Miski, mis on loodud valitsema me elusid.
Miski, mille kaudu teha vahet, mis on moraalselt hea või halb
ning mis õhutab meid tegema head ja vältima halba.
Ehk teisisõnu, kui ma teen midagi, mis on vale,
siis mu südametunnistus ei kiida seda heaks,
kuni ma lõpetan vale asja tegemise ja hakkan tegema õiget asja.
Asja iva peitub selles,
et nii paljud inimesed, sh hulgas paljud kristlased,
elavad oma elu teatud sorti pideva meeleheitega enda sees.
"Oo, ma ei tea, miks, aga olen kaotanud oma rõõmu."
"Mul ei ole enam mingit rõõmu."
"Ma ei tea, milles asi. Kas sa palvetaks mu eest, õde?"
"Kas sa paneks oma käed mu peale?"
"Ma ei tea, mis see on, aga olen kaotanud oma rõõmu."
"Ma ei tea kohe, miks, aga ma ei tunne end hästi."
Kuidas oleks, kui lõpetaksid korra ja küsiksid Jumalalt:
"Olen ma teinud midagi, mis on Sind pahandanud?"
See oleks esimene asi, millest ma alustaks.
"No ma ei tea.
Selle taga peab ikka olema mõni kuri vaim, kes häirib mind."
Inimesed elavad ja käivad ringi mingi teatud sorti raskustundega,
mis on tegelikult tingitud sellest,
et nii paljud kristlased - ja ma ei ütle, et teie siin,
aga nii paljud kristlased teevad pidevalt asju,
mida nende südametunnistus heaks ei kiida.
Las ma öelda teile midagi
ja kui teile ka muud meelde ei jää, siis las see ometigi jääda.
Teie südametunnistus on kallis and, mille Jumal on teile andnud
ja see võib olla teie parim sõber.
Miski, mis hoiab teid eemal kõikvõimalikest jamadest.
Kuid selleks, et hoida asju tasakaalus,
tuleb rääkida ka sellest, milline on terve südametunnistus.
Mis siis, kui su südametunnistus reageerib üle?
Siis sa tunned end süüdi asjades, milles pole midagi halba.
Aga mis juhtub siis,
kui su südametunnistus on paadunud või kalgistunud?
Siis sa teed asju, mis peaks sind häirima, aga ei häiri.
Nii et ühtpidi on tegu üsna tundliku teemaga, mida õpetada,
sest osadel teist on ülereageeriv südametunnistus,
mis tekitab teis süütunnet absoluutselt kõige pärast.
Ma ise olin kord selline.
Ma kasvasin üles hirmu all.
Mu isa oli enamus ajast vihane ja keegi ei teadnud, mille pärast.
Me kodus kehtis palju reegleid, ka palju kirjutamata reegleid,
mida me pidime järgima, et hoida teda normaalses seisus.
Samas ei võinud kunagi teada, millal mõni reegel muutub.
Nii et see oli väga pingeline õhkkond.
Lisaks sellele veel temapoolne seksuaalne kuritarvitamine,
mis lõi mulle häbi-põhise minapildi.
Tundsin end süüdi ja elasin pideva hirmu all,
millal ma jälle midagi valesti teen.
See muutus alles siis, kui astusin suhtesse Jumalaga,
igatsedes olla Talle meelepärane.
Mainisin seda muide eelmisel konverentsil,
et olin palju vähem õnnetu oma patu pärast siis,
kui ma ei järginud Jumalat,
kui siis, kui ma hakkasin Teda järgima.
Sest enne seda olin lihtsalt käinud kirikus
ja arvanud, et probleem on kõigis teistes.
"Te peate mind paremini kohtlema!"
"Peate tegema seda, teist ja kolmandat!"
Küsimus polnud kunagi minus, sest ega minus polnud midagi viga.
Kui aga siis Jumala valgus
hakkas korraga paistma mu pimedasse hinge...
Ja kui ma hakkasin tõeliselt uurima Jumala Sõna,
mitte enam piirdudes 1-2 piiblisalmiga 10-15 min jutluse jooksul.
Tead, mis? Snäkkide põhjal pole võimalik elada.
Ainuüksi snäkkide põhjal ellu ei jää.
Me peame toituma korralikust, tahkest toidust,
kuhu alla muide magustoit ka ei kuulu.
Üks asi, mis on hirmuäratav ja millest ka Piibel räägib, on see,
et viimseil päevil jooksevad inimesed ühe õpetaja juurest teise juurde,
leidmaks neid, kes ütlevad neile seda, mida nad kuulda tahavad.
See on tänapäeval igati võimalik.
Kui sa ei taha võtta kuulda otsekohest õpetust nagu täna siin,
on sul võimalus mu saateid mitte vaadata
või mu konverentsidele mitte tulla,
leides endale neid, kes ütlevad sulle, mida kuulda tahad.
Samas sa aga ei kasva sel moel.
Me vajame kõike - nii julgustust,
kui ka aegajalt laksu Püha Vaimu poolt,
mis aitaks meil saada täiskasvanuks Jumalas.
Meil kõigil on südametunnistus,
aga me peame ka teadma, miks meil see on.
Südametunnistuse eesmärk on korrigeerida meid
ja tekitada meis ebamugavustunnet,
kui teeme asju, mis pole Jumalale meelepärased.
Seetõttu peaksime olema rõõmsad selle teadmise üle.
Ma elasin aastaid nii, et tegin asju, mis olid täiega valed,
kuid ma ei teadnud seda ja seetõttu ka ei hoolinud sellest,
sest ma ei tundnud piisavalt Jumala Sõna, et olla targem.
Jumala Sõna ja Püha Vaim valgustavad me südametunnistust,
mistõttu me ei peaks seda ignoreerima,
sest Jumal on selle andnud meile, et aidata meid.
Seetõttu pakun ka õpetuste sarja:
"Kuidas olla jumalakartlik jumalakartmatus maailmas"
Üks viis, kuidas seda teha, on omada tundlikku südametunnistust
ja austada seda,
lastes sel juhtida end Jumalale meelepärase käitumiseni.
Nii et hangi endale need 4 CD'd, mis on sulle kindlasti õnnistuseks.
Me elame üsna meeleheitlikel aegadel,
mistõttu vajame nii palju abi, kui võimalik, et püsida õigel teel.
Oled mulle armas ja ma soovin sulle õnnistatud päeva.
Jumalal on parimad plaanid su elu suhtes
ja Ta armastab sind tingimusteta.
Nii et tunne rõõmu asjaolust, et oled elus ja saad hingata
ja et Jumala pilk on sinu peal.
Mis küll juhtuks maailmas,
kui igaüks, kes nimetab end kristlaseks,
läheks välja ja ka käituks nagu kristlane?
Valgus neelaks kogu pimeduse.
Hangi endale juba täna 4 CD'ga õpetussari
"Kuidas olla jumalakartlik jumalakartmatus maailmas"
Tellimiseks kasuta ekraanil olevat infot või külasta J.Meyer'i kodulehekülge.
Küsisime oma tehniliselt personalilt,
mis on nende lemmikasjad meie kodukal?
Kogu juttu rahvakeelde pannes:
sa võid kodukal vaadata ära
nädala jao "Igapäevaelu rõõmud" saateid
enne veel, kui need eetrisse jõuavad.
See on päris vinge!
Just nimelt!
Nädala jagu "Igapäevaelu rõõmud" saateid
enne veel, kui need eetrisse jõuavad.
Täpsem info ekraanil olevalt aadressilt
Saa oma elu ja suhe Jumalaga raudkindlalt paika,
võttes osa Joyce'i vaimulikust treeninglaagrist.
5 tundi õpetust palvest, Jumala tundmisest, usust
ja sõnakuulelikkusest.
Joyce'i vaimulik treeninglaager.
Telli kodulehe kaudu.
Loodan südamest, et saan olla osa su igapäevaelust,
õpetades sulle Jumala Sõna.
Paljud ütlevad mulle:
"Me joome sinuga iga päev kohvi koos",
"Me käime sinuga iga päev kõndimas või sööme hommikust koos."
Seda seetõttu, et need inimesed on muutnud mu saated
oma igapäevaseks elu osaks
ja tänu sellele, olen ma muutunud osaks nende elust.
Kui soovid, et ma võiks olla osa ka sinu elust,
toites sind Jumala Sõnaga,
tahaksin julgustada sind
saamaks osaks ka minu elust ja teenistusest,
hakates meie regulaarseks toetajaks.
Usun, et Jumal laseb meil teha hämmastavaid asju tänapäeval,
mistõttu ongi tore tulla kokku ja teha seda kõike üheskoos.
Mina suudan vaid teha teatud jao,
kuid iga inimene, kes meid partnerina toetab,
võimaldab meil teha veelgi rohkem.
Ja see poleks vaid õnnistuseks mulle,
aga ka suureks õnnistuseks sulle,
kui tead, et aitad inimesi üle kogu maailma.
Mis hingamisse puutub, siis me ei hinga ju ainult sisse,
vaid me hingame ka välja.
Seetõttu on ka oluline mõista, et kui me ammutame Jumala Sõna,
peame me selle ka omakorda välja saatma.
"Andke ja teile antakse tagasi ülikülluslikult ja tuubitult."
Sa võid luua alguse imedele nii iseenda, kui teiste eludes,
saades meie igakuiseks toetajaks ja aidates inimesi üle maailma.
Tänud kaalumast seda võimalust!
Võta meiega ühendust
ja anna meile teada oma partnerlussoovist
ning me vastame kõigile su küsimustele, mis sul on.
Ole õnnistatud!
Tõlge: Anne-Ly Raukas
Nähtud saade valmis tänu J.Meyeri teenistuse toetajatele.